ПРЕДМЕТ: Одговори на постављена питања по јавној набавци број 2147/2013- новогодишњи пакетићи за децу

Поштовани,

На основу члана 63, став 2 ЗЈН РС (Сл.гласник РС 124/12) достављамо Вам одговоре на постављена питања по ЈН 2147/2013 - новогодишњи пакетићи за децу.

**Питања и одговори:**

**Питање: 1.**У конкурсној документацији за набавку новогодишњих пакетића за децу-Јавна набавка 2147/2013(расписана 04.11.2013,Обреновац) у делу „Конкурсна документација-5.услови за учешће у поступку јавне набавке из члана 75. И 76.ЗЈН-а и упутство како се доказује испуњеност тих услова“ (стр.37/76) у члану 7 се наводи да је потребно да понудјач располаже довољним кадровским капацитетом-да има минимум 5 ангажованих лица(која су у радном односу или су ангажована сходно чл.197 до 202 Закона од раду )од којих је минимум једно лице са ВИИ степеном стручне спреме педагог или психолог или ВИ степеном стручне среме васпитач,за које је потребно доставити уверење о завршеном ВИИ односно ВИ степену стручне спреме(стр.43/76).

С обзиром на то да у члану ЗЈН,члан 76 пише да „Наручилац одредјује услове за учешће у поступку тако да ти услови не дискриминишу понудјаче и да су у логичкој вези са предметом јавне набавке“ износимо захтев за изузеће запосленог психолога односно педагога који се тражи у горе наведеном члану конкурсне документације. Сматрамо да по члану 76 ЗЈН-а Ви,тражећи да учесници у јавној набавци 2147/2013 имају запосленог педагога,односно психолога дискриминишете све потенцијалне учеснике у процесу јавне набавке коју немају запосленог психолога/педагога а имају дугогодишњу традицију успешних испорука новогодишњих пакетића. У прилог томе можемо Вам на захтев доставити списак испоручених добара-стручне референце за све извршене послове.

**Одговор**:1. Наручилац је приликом одређивања додатног услова за учешће у предметном поступку јавне набавке  у погледу кадровског капацитета узео у обзир специфичност предмета јавне набавке. Сматрамо да је ради бољег разумевања техничке спецификације као и у што већој мери испуњења функционалних карактеристика,захтевани кадровски капацитет у логичној вези са предметом јавне набавке. Потенцијални учесници који не испуњавају захтевани услов могу ангажовати лица сходно чл. 197. до 202. Закона о раду.